CELEX: 32013R0775
Language: lt
Date: 2013-08-12 00:00:00
Title: 2013 m. rugpjūčio 12 d. Komisijos įgyvendinimo reglamentas (ES) Nr. 775/2013 dėl leidimo naudoti preparatą Enterococcus faecium DSM 7134 kaip dedeklinių vištaičių ir retesnių rūšių naminių paukščių, išskyrus retesnių rūšių dedeklinius naminius paukščius, pašarų priedą (leidimo turėtojas „Lactosan GmbH & Co KG“ )  Tekstas svarbus EEE

13.8.2013   
            
            
               LT
            
            
               Europos Sąjungos oficialusis leidinys
            
            
               L 217/32
            
         KOMISIJOS ĮGYVENDINIMO REGLAMENTAS (ES) Nr. 775/2013
   2013 m. rugpjūčio 12 d.
   dėl leidimo naudoti preparatą Enterococcus faecium DSM 7134 kaip dedeklinių vištaičių ir retesnių rūšių naminių paukščių, išskyrus retesnių rūšių dedeklinius naminius paukščius, pašarų priedą (leidimo turėtojas „Lactosan GmbH & Co KG“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas leisti naudoti preparatą Enterococcus faecium DSM 7134 pagal naują paskirtį. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti preparatą Enterococcus faecium DSM 7134 pagal naują paskirtį kaip dedeklinių vištaičių ir retesnių rūšių naminių paukščių, išskyrus retesnių rūšių dedeklinius naminius paukščius, pašarų priedą, priskirtiną priedų kategorijai „zootechniniai priedai“;
            
         
               (4)
            
            
               preparatą Enterococcus faecium DSM 7134 Komisijos reglamentu (EB) Nr. 538/2007 (2) buvo leista dešimt metų naudoti kaip paršelių ir penimųjų kiaulių pašarų priedą, Komisijos reglamentu (EB) Nr. 1521/2007 (3) kaip paršavedžių pašarų priedą ir Komisijos reglamentu (EB) Nr. 998/2010 (4) kaip mėsinių viščiukų pašarų priedą;
            
         
               (5)
            
            
               Europos maisto saugos tarnyba (toliau – Tarnyba) savo 2013 m. kovo 12 d. (5) nuomonėje padarė išvadą, kad siūlomomis naudojimo sąlygomis preparatas Enterococcus faecium DSM 7134 nedaro nepageidaujamo poveikio gyvūnų sveikatai, žmonių sveikatai ar aplinkai ir, kadangi įrodyta galimybė pagerinti mėsinių viščiukų zootechninius rodiklius, šią išvadą galima taikyti dedeklinėms vištaitėms ir ekstrapoliuoti retesnių rūšių naminiams paukščiams, išskyrus retesnių rūšių dedeklinius naminius paukščius. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               atlikus preparato Enterococcus faecium DSM 7134 vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priskiriamą priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 128, 2007 5 16, p. 16.
   
      (3)  OL L 335, 2007 12 20, p. 24.
   
      (4)  OL L 290, 2010 11 6, p. 22.
   
      (5)  EMST leidinys, 2013 m.; 11(4):3167.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1841
               
               
                  
                     Lactosan GmbH & Co KG
                  
               
               
                  
                     Enterococcus faecium DSM 7134
               
               
                  
                               
                           
                           
                              
                                 Priedo sudėtis
                              
                              preparatas Enterococcus faecium DSM 7134, kurio sudėtyje yra ne mažiau kaip:
                              
                                           
                                       
                                       
                                          miltelių: 1 × 1010 KSV/g priedo
                                       
                                    
                                           
                                       
                                       
                                          granulių (mikrokapsulių): 1 × 1010 KSV/g priedo
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              Gyvybingos Enterococcus faecium DSM 7134 ląstelės
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Skaičiavimas: paskleidimo ant plokštelės metodas, naudojant tulžies eskulino azido agarą (EN 15788).
                                       
                                    
                                           
                                       
                                       
                                          Identifikacija: impulsinė lauko gelių elektroforezė (PFGE).
                                       
                                    
                        
               
                  Dedeklinės vištaitės
                  Retesnių rūšių naminiai paukščiai (išskyrus retesnių rūšių dedeklinius naminius paukščius)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Gali būti naudojamas gyvūnų pašaruose, kurių sudėtyje yra leidžiamų kokcidiostatų: diklazurilo, halofuginono hidrobromido, robenidino hidrochlorido, dekoginato, natrio lazalocido A, amonio maduramicino arba natrio monenzino, tik jei suteiktas leidimas šį kokcidiostatą naudoti atitinkamų rūšių gyvūnams.
                           
                        
                              3.
                           
                           
                              Sauga: tvarkant produktą rekomenduojama naudoti kvėpavimo takų apsaugos priemones ir mūvėti pirštines.
                           
                        
               
                  2023 m. rugsėjo 2 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.